ΜΙΑ ΣΕΙΡΑ ΤΟΥ NETFLIX
-Πώς σε λένε; -Γκι Χιανγκ-σιμ.
"Γκι", όχι "Γκε".
ΟΡΦΑΝΟΤΡΟΦΕΙΟ ΓΚΟΥΡΕΟΥΜ
Πώς λένε την κόρη σας;
Γκι Χα-γιουν.
Δεν έχει πολύ ωραίο όνομα;
Την είπα Χα-γιουν, επειδή είναι δημοφιλές όνομα στην Κορέα.
Το επώνυμο είναι παράξενο,
αλλά τ' όνομά της είναι συνηθισμένο και δεν θα ξεχωρίζει.
Δεν είναι βαριά; Θέλετε να την αφήσετε στον καναπέ;
Όχι.
Δεν με πειράζει.
Θα την κρατήσω.
Αν και απόγευμα, κοιμάται πολύ βαριά.
Της έδωσα φάρμακο.
Δίνετε φάρμακα στην κόρη σας;
Αν ξυπνήσει,
δεν θα θέλει να με αποχωριστεί.
Κατάλαβα.
Η διεύθυνσή σας;
Δεν την εγκαταλείπω.
Μην τη δώσετε για υιοθεσία.
Θα γυρίσω να την πάρω.
Εντάξει.
-Πρώτα θέλουμε μια διεύθυνση… -Ακούς τι σου λέω;
Δεν εγκαταλείπω τη Χα-γιουν.
Την αφήνω εδώ προσωρινά,
επειδή ίσως με κρατήσουν.
Να σας κρατήσουν;
Θα μπω φυλακή.
Φυλακή.
Είστε φυγάς από τη Βόρεια Κορέα;
Μην την ξεχωρίζετε, επειδή είναι κόρη Βορειοκορεάτισσας
και μην της φερθείτε σαν κόρη εγκληματία.
Θα γυρίσω να την πάρω.
Εντάξει.
Μαμά!
-Μαμά! -Δεν μπορείς να πας μόνη.
-Μαμά! -Μη φύγεις.
Μαμά!
-Χα-γιουν. -Μαμά!
-Η μαμά…
θα γυρίσει σύντομα.
Μαμά, μη φεύγεις!
Μαμά!
ΥΠΟΘΕΣΗ 6 ΑΝ ΗΜΟΥΝ ΦΑΛΑΙΝΑ…
Εντάξει.
-Ναι; -Κύριε Τζουνγκ, με καλέσατε;
Ναι. Η κυρία Τσόι έχει μια υπόθεση δημοσίου συμφέροντος.
Πρόκειται για ληστεία με τραυματισμό.
"Ληστεία με τραυματισμό".
Δεν νομίζω ότι μπορούμε να κάνουμε και πολλά.
Αλλά πώς να το πω; Πιστεύω ότι η κυρία Τσόι δείχνει υπερβολικό ζήλο.
Συμπάσχει υπερβολικά με την κατηγορούμενη.
Οπότε, σκέφτηκα να δουλέψετε μαζί,
να της πεις λίγο "όπα, όπα".
"Όπα, όπα";
Ναι, ηρέμησε τη δικηγόρο Τσόι, ώστε να μην εμπλακεί συναισθηματικά.
Έτσι.
Όπα, όπα.
-Όπα, όπα. -Ναι, έτσι.
-Όπα, όπα. -Όπα, όπα.
Ηρέμησέ την. Όπα…
Εντάξει, πήγαινε τώρα.
-Όπα… -Ηρέμησέ την.
Όπα, όπα.
Περάστε.
Τι έγινε;
Δεν ήρθες για δουλειά ή δεν πήγες καθόλου σπίτι;
Δεν πήγα σπίτι; Τι εννοείς;
Ρώτας αν έχω ζωή εκτός δουλειάς;
Το σπίτι δεν είναι κάτι που υπάρχει μόνο στη φαντασία μας;
Ναι…
Να σου πω…
Κι εσύ; Δεν έχεις πολλή δουλειά;
Δουλειά;
Έχω πολλή δουλειά.
Χτες έγραφα πάνω από δέκα ώρες και πονάνε οι καρποί μου.
Έχω ήδη σύνδρομο Άσπεργκερ.
Έτσι όπως πάω, θα αποκτήσω και σύνδρομο καρπιαίου σωλήνα.
Από την αϋπνία μου βγαίνουν άσπρες τρίχες στη μύτη.
Είμαι κι εγώ στην υπόθεσή σου.
Της Βορειοκορεάτισσας που κατηγορείται για ληστεία.
Τι; Στην υπόθεση της Χιανγκ-σιμ;
Χιανγκ-Σιμ;
Έτσι λένε την κατηγορούμενη.
Τη γνώρισα και με εντυπωσίασε.
Σαν μεγάλη αδερφή μου είναι.
Ο κύριος Τζουνγκ πιστεύει ότι δείχνεις υπερβολικό ζήλο.
Ότι συμπάσχεις υπερβολικά με την κατηγορούμενη.
-Αλήθεια; -Ναι.
Μου είπε να σε ηρεμήσω.
Όπα, όπα.
Γιουνγκ-γου. Έχεις πάει ποτέ σε κέντρο κράτησης;
Όχι, δεν έχω πάει ακόμα.
Βγάλε γρήγορα άδεια επισκέπτη. Πάμε να δούμε τη Χιανγκ-σιμ.
Θεέ μου.
Κυρία Τσόι.
Πώς είστε;
Από δω, η κυρία Γου.
Θα δουλέψει μαζί μου στην υπόθεση.
Γεια σας, Γου Γιουνγκ-γου, της δικηγορικής εταιρείας Χανμπάντα.
Διαβάζεται ορθά και ανάποδα.
Άννα, Σάββας, Σέρρες, σοφός, Γου Γιουνγκ-γου.
Σωστά.
Γου Χιανγκ-γου;
Τι;
-Όχι. -Μήπως
να καθίσουμε;
Εντάξει.
Πώς τα πάτε εδώ; Σίγουρα είναι δύσκολα.
Εδώ μέσα;
Έχω στέγη και φαγητό.
Σαν ξενοδοχείο είναι.
Μου λείπει η κόρη μου, η Χα-γιουν.
Στεναχωριέμαι λίγο, αυτό μόνο.
Κυρία Γκι, φύγατε από τη Βόρεια Κορέα.
Πώς και δεν μιλάτε τη διάλεκτο;
Συντρόφισσα Γου Χιανγκ-γου.
Γιατί το λέτε αυτό; Έχω καιρό που έφυγα από εκεί.
Θεέ μου! Τα κέντρα κράτησης στο Νότιο Τζοσεόν είναι σαν ξενοδοχεία!
Έτσι έπρεπε να μιλάω;
Σωστά, συγγνώμη.
Να μιλήσουμε για την υπόθεση;
Μιας κι η κυρία Γου τώρα σας γνωρίζει, ας τα πούμε από την αρχή.
Εσείς και το θύμα, η Λι Σουν-γέονγκ, γνωριζόσασταν πριν το συμβάν;
Όχι. Η Λι Σουν-γέονγκ δεν είναι Βορειοκορεάτισσα,
ούτε είχαμε βρεθεί ποτέ.
Την είδα πρώτη φορά τη μέρα που πήγα να πάρω τα λεφτά.
Η μητέρα μου μού είπε γι' αυτήν.
Η μητέρα σας;
Η διακινήτρια μεταναστών Τσόι Γέονγκ-χούι;
Δεν είναι η αληθινή μου μητέρα, είναι η θετή μου μητέρα.
Απλώς τη λέω μητέρα.
Μακάρι να είχε επιστρέψει τα λεφτά που της είχα δανείσει.
Συνοψίζω, λοιπόν.
Πριν από πέντε χρόνια,
ζητήσατε από τη μητέρα σας, την Τσόι Γέονγκ-χούι,
τα δέκα εκατομμύρια γουόν που της είχατε δανείσει.
Αντί να σας τα επιστρέψει,
σας είπε ότι της χρωστούσε λεφτά η Λι Σουν-γέονγκ
και να τα πάρετε από εκείνη.
Ναι.
Θα πλήρωνε σ' εμένα και στην Τζέονγκ-χούι τα λεφτά που χρωστούσε στη μάνα μου.
Τζέονγκ-χούι;
Η συνεργός σας;
Συντρόφισσα Γου.
Σας έπιασε πονοκέφαλος απ' τα πολλά ονόματα;
Όχι.
Ήσασταν φίλες με την κυρία Κιμ, έτσι;
Όχι ακριβώς φίλες.
Γνωριστήκαμε μέσω της μητέρας μου.
Κι έτσι την έλεγα φίλη μου.
Είναι συνομήλική μου, έφυγε κι εκείνη από τη Βόρεια Κορέα.
Άρα, τα λεφτά που θα παίρνατε θα τα μοιραζόσασταν;
Ναι! Δεν ξέραμε, όμως, αν η Λι Σουν-γέονγκ
θα μας έδινε τα λεφτά που δεν είχε δώσει στη μητέρα.
Για να μην πει ψέματα ότι δεν έχει τα λεφτά,
έπρεπε να της δείξουμε ότι δεν θα μας ξεγελάσει εύκολα.
Θεέ μου, δεν κλειδώνει καν την πόρτα.
Δεν φοβάται;
Είναι πολύ γενναία.
Τζέονγκ-χούι, έχε τον νου σου.
Δεν θα μας δώσει τα λεφτά εύκολα.
Για να μην πλήρωσε τη μητέρα, πρέπει να είναι άγρια τύπισσα.
Εσύ να προσέχεις, που είσαι φοβιτσιάρα.
Δεν υπάρχει πιο άγρια γυναίκα από εμένα στην Κορέα.
Πάμε.
Πάρε κι εσύ κάτι.
Λι Σουν-γέονγκ!
Βγες αμέσως!
Βγες!
Πού είσαι;
Εσύ.
Τα λεφτά της μάνας μου!
-Ποια λεφτά; -"Ποια λεφτά;"
Τσέπωσες τα δέκα εκατομμύρια της μάνας μου και δεν τα επιστρέφεις.
Πες μας.
Πού έκρυψες τα λεφτά;
Σ' εκείνο το δωμάτιο;
Όχι.
Σας παρακαλώ, αφήστε με. Περνάω δύσκολα.
Άκου λίγο!
Παλιοκλέφτρα!
Νομίζεις ότι εμείς περνάμε καλύτερα;
Κάνε στην άκρη!
Όχι, δεν μπορείτε!
Αφήστε με!
Όχι, δεν μπορείτε.
Τι κάνετε;
Αφήστε με!
-Να πάρει. -Έλα εδώ!
Λι Σουν-γέονγκ, δώσε τα λεφτά!
Τι φασαρία είναι αυτή; Δεν αντέχω άλλο.
Εμπρός; Αστυνομία εκεί;
-Δεν έχω τα λεφτά! -Καλώ από Ντονγκμπέκ-γκιλ 52!
Πάλι κάνουν φασαρία οι από πάνω!
Δεν μπορώ να κοιμηθώ. Βιαστείτε.
Θεέ μου.
Αφήστε με!
Την αστυνομία την κάλεσε η σπιτονοικοκυρά από κάτω.
Εσείς και η κυρία Κιμ συλληφθήκατε επιτόπου, σωστά;
Η αλήθεια είναι ότι δεν τη χτυπήσαμε πολύ.
Αλλά οι αστυνομικοί είδαν τα σπασμένα γυαλιά,
το ξύλο και ένα τούβλο,
και όλα αυτά επιβάρυναν την κατάσταση.
Ζητήσατε δίκη με ενόρκους μαζί με την κυρία Κιμ Τζέονγκ-χούι.
Η κυρία Κιμ πήγε στο δικαστήριο
και καταδικάστηκε σε φυλάκιση
τεσσάρων ετών, αλλά εσείς δεν εμφανιστήκατε.
Γιατί το κάνατε αυτό;
Τέσσερα χρόνια…
Η Τζέονγκ-χούι πρέπει να έχει βγει ήδη.
Ναι, μάλλον.
Γιατί δεν εμφανιστήκατε;
Η Τζέονγκ-χούι δεν έχει παιδιά.
Εγώ έχω, όμως, μία κόρη.
Η Χα-γιουν ήταν μόλις τριών ετών τότε.
Αν έμπαινα φυλακή, θα έμενε μόνη της.
Έφυγα από τη Βόρεια Κορέα
και δεν έχω κανέναν εδώ.
Δεν έχω καν αληθινή μάνα.
Ούτε η φίλη μου είναι αληθινή φίλη.
Ο πατέρας της Χα-γιουν πέθανε σε τροχαίο, λίγο μετά τη γέννησή της.
Χωρίς εμένα, η κόρη μου δεν θα είχε κανέναν να τη φροντίσει.
Και τώρα;
Πού είναι τώρα η Χα-γιουν;
Την άφησα στο ορφανοτροφείο.
Και μετά πήγα στην αστυνομία.
Δεν μπορούσατε να την αφήσετε σε ορφανοτροφείο πριν πέντε χρόνια;
Αν την άφηνα τότε, η Χα-γιουν θα με ξεχνούσε.
Ήταν πολύ μικρή.
Τώρα είναι οχτώ κι όταν γυρίσω σ' εκείνη
θα με θυμάται ακόμα.
Το σκάσατε για να τη μεγαλώσετε μέχρι να φτάσει σε ηλικία
να θυμάται τη μαμά της;
Ναι.
Τώρα η Χα-γιουν πρέπει να πάει σχολείο,
δεν μπορεί πια να ζει ως φυγάς.
Πρέπει να εκτίσω γρήγορα την ποινή μου και να επιστρέψω.
Σαν μάνα φάλαινα.
Τι;
Οι μητέρες φάλαινες είναι πολύ αφοσιωμένες.
Έτσι πρέπει.
Δεν υπάρχουν πολλά ασφαλή σημεία στον ωκεανό για τα μικρά τους.
Πώς τα βγάλατε πέρα όταν περάσατε τα σύνορα;
Δεν μπορούσατε να πάρετε κρατικά επιδόματα κι ίσως
να μην είχατε και δουλειά.
Καθάριζα ένα μοτέλ,
βρήκα ένα δωμάτιο κι εκεί έμενα με τη Χα-γιουν.
Νιώθω άσχημα
όταν το σκέφτομαι αυτό.
Τα άλλα παιδιά πάνε σε νηπιαγωγεία
ή σε παιδικούς σταθμούς.
Η Χα-γιουν ήταν όλη μέρα στο δωμάτιο ενός μοτέλ
επειδή έτυχε να τη γεννήσω εγώ.
Σίγουρα θα ήταν χαρούμενη που ήταν με τη μητέρα της.
Λέτε;
Λέτε να ήταν χαρούμενη;
Ναι, πρέπει να ήταν.
Αναρωτιόμουν για κάτι.
Αν και η δική μου ποινή είναι τέσσερα χρόνια,
θα έρθετε καμιά φορά να με δείτε;
Ξέρω ότι έχετε δουλειά,
μα θα ήθελα να μου φέρετε τη Χα-γιουν.
Δεν θέλω απαισιοδοξίες! Δεν θα υπάρξει ποινή τεσσάρων ετών.
Η κυρία Γκι πρέπει να πάρει αναστολή!
Θα κάνουμε ό,τι μπορούμε ώστε να πάρει αναστολή.
Τι πάθος!
Τόσο γοητευτική είναι αυτή η κατηγορούμενη;
Φαίνεται ότι όποιος τη συναντά παθιάζεται μαζί της.
Τι απέγινε η αποστολή "όπα, όπα";
Για έναν δικηγόρο,
αυτές οι υποθέσεις είναι εξίσου δύσκολες με τις δολοφονίες.
Ξέρετε γιατί;
-Επειδή η ποινή είναι υψηλή; -Σωστά.
Ποια είναι η ποινή γι' αυτήν την κατηγορία;
Ισόβια ή τουλάχιστον επτά χρόνια φυλάκιση.
Επαναλαμβάνω, τουλάχιστον επτά χρόνια.
Ποια είναι η μέγιστη μείωση της ποινής που μπορεί να δώσει ο δικαστής;
Η μείωση της ποινής
ορίζεται από τον νόμο
και σε ορισμένη ποινή περιορίζεται στα μισά έτη φυλάκισης.
Δηλαδή, το λιγότερο 3,5 χρόνια.
Ωστόσο, για να πάρει αναστολή, η ποινή δεν πρέπει να ξεπερνά τα τρία έτη.
Αν δεν βρείτε ελαφρυντικά ώστε να μειωθεί η ποινή,
αλλά και νομικούς λόγους για περαιτέρω μείωση,
δεν θα υπάρξει αναστολή.
Γι' αυτό η ληστεία με σωματικές βλάβες οδηγεί πάντα σε φυλάκιση.
Επιπλέον, η κατηγορούμενη τράπηκε σε φυγή.
Αυτό μπορεί να επιβαρύνει την ποινή.
Λοιπόν.
Αυτή η υπόθεση είναι πολύ παράξενη.
Ακόμα δεν ξεκινήσαμε κι έχουμε όλες τις απαντήσεις.
Είναι σαν να έχει δικαστεί ήδη η κατηγορούμενη.
Επειδή υπήρχε συνεργός;
Ναι.
Οι υποθέσεις της Γκι και της Κιμ είναι σχεδόν ίδιες.
Αλλά η κυρία Κιμ δικάστηκε πρώτη,
χρησιμοποίησε κάθε επιχείρημα
και ελαφρυντικό που μπορούσε.
Και η ετυμηγορία…
ήταν τέσσερα έτη φυλάκιση.
Η κυρία Γκι κατέθεσε ότι απλώς κράτησε το θύμα απ' τα ρούχα
και τη χτύπησε μερικές φορές.
Μήπως να ισχυριστούμε ότι αυτό δεν συνιστά σωματικές βλάβες;
Κοίτα. Το θύμα χτυπήθηκε άγρια. Τι είναι αυτά που λες;
Όμως, κύριε,
όπως βλέπω, τα τραύματά της φαίνονται βαριά.
Η κατηγορούμενη είναι μικρόσωμη.
Η συνεργός της ίσως είναι μεγαλόσωμη,
αλλά ακόμα κι έτσι, τη χτύπησαν δύο γυναίκες με γυμνά χέρια.
Και λίγο αργότερα τις συνέλαβε η αστυνομία.
Δεν μπορεί να πρόλαβαν να τη χτυπήσουν τόσο.
Εντάξει. Πρέπει να ερευνήσουμε τι πραγματικά έγινε.
Ναι. Θα συναντήσουμε τον δικηγόρο που υπερασπίστηκε την κυρία Κιμ.
Ίσως τους ξέφυγε κάτι στην προηγούμενη δίκη.
Δεν είναι κακή ιδέα.
Αλλά ο χρόνος των δικηγόρων είναι πολύτιμος.
Δεν θέλω να σπαταλήσετε υπερβολικό χρόνο σ' αυτήν την υπόθεση.
-Εντάξει. -Ναι, καταλαβαίνουμε.
Ηρέμησέ την.
Εντάξει.
Μιν-γου.
Θέλω να σου πω κάτι.
Υπάρχει κάποια.
Μια γυναίκα.
Και νομίζω ότι την κάνω
να νομίζει
ότι δεν μου αρέσει.
Αλλά σου αρέσει;
Ναι.
Και; Πες της πώς νιώθεις.
Μα…
δεν είναι τόσο απλό.
Γιατί;
Είναι απ' το γραφείο;
Έλα τώρα.
Γιατί ανησυχείς; Είσαι ο πιο δημοφιλής στην εταιρεία.
Τζουν-χο, άκου. Βάλ' τες όλες στη σειρά.
Νούμερο ένα, δύο, τρία.
-Και βγες ραντεβού με όλες. -Λες ανοησίες.
Ξέχνα το.
Δεν σου μιλάω άλλο. Φέρε το μπουκάλι.
-Είναι δικηγόρος; -Πάψε.
Έχει σημασία;
Είναι κάποια
που βλέπω συχνά.
Θεέ μου! Είναι στην ομάδα σου;
Να σκεφτώ.
Αποκλείεται να είναι η Γου Γιουνγκ-γου.
Έλεος! Σου είπα, παράτα το.
Σταμάτα.
Ξέρεις κάτι;
Είσαι ηλίθιος.
Σε νοιάζει μόνο να μάθεις ποια είναι.
Ξέχνα το. Άντε για ύπνο.
Να σε βοηθήσω θέλω.
Πρέπει, όμως, να μου πεις ποια είναι.
Πες μου.
Τζουν-χο.
Βασικά, τα ξέρω όλα.
Ξέρω τι συμβαίνει.
Η Τσόι…
Άκουσες τι είπε ο δικαστής; Πρέπει να ξανάρθεις σε δύο εβδομάδες.
-Ναι. -Εντάξει.
Δώσε μου λίγα ψιλά. Δεν έχω λεφτά να πάω σπίτι.
Άντε πάλι.
Τι θες τα λεφτά; Δεν έχεις σπίτι.
Φύγε τώρα.
Κύριε Κουόν Τζου-χο;
Τσόι Σου-γέον. Επικοινώνησα μαζί σας.
Από εδώ, η κυρία Γου.
Της Χανμπάντα;
Ναι, επικοινώνησα για μια υπόθεση που είχατε πριν πέντε χρόνια.
Με τις κυρίες Γκι Χιανγκ-σιμ και Κιμ Τζέονγκ-χούι.
Έχω κι άλλη δίκη. Να τα πούμε καθ' οδόν;
Ναι.
Εμφανίστηκε η κυρία Γκι Χιανγκ-σιμ;
Δεν είχε εμφανιστεί στη δίκη.
Ναι, εμφανίστηκε.
Δεν ξέρω αν μπορώ να βοηθήσω.
Έχουν περάσει πέντε χρόνια και δεν θυμάμαι πολλά.
Εξάλλου, οι δημόσιοι συνήγοροι αναλαμβάνουν πολλές υποθέσεις
κι όλο προσπαθούμε να τις ξεπετάξουμε.
Μήπως υπήρξε κάτι που θα θέλατε να είχατε κάνει;
Ίσως θέλατε να ερευνήσετε κάτι
ή να παραλείψετε κάτι.
Δεν είμαι σίγουρος.
Η κυρία Γκι Χιανγκ-σιμ είναι μικρόσωμη.
Πώς ήταν η κυρία Κιμ;
Πώς ήταν;
Απ' ό,τι θυμάμαι, ήταν και οι δύο μικρόσωμες.
Αυτές είναι οι φωτογραφίες του θύματος.
Τις θυμάστε;
Δεν είναι πολύ σοβαρά τα τραύματα
για να έχουν προκληθεί από δύο μικρόσωμες γυναίκες;
Έχετε δίκιο.
Ξέρετε, όμως,
αυτό που μετράει περισσότερο στις δίκες είναι…
Τι είναι;
Η διάγνωση του γιατρού.
Αλλά αν το σκεφτείτε,
οι περισσότερες διαγνώσεις σε ποινικές δίκες
είναι εικασίες με βάση τα λεγόμενα του ασθενή.
Οπότε, δεν στηρίζονται σε αντικειμενικές, εργαστηριακές εξετάσεις.
Γι' αυτό έχουμε συχνά αμφισβητήσιμα και διφορούμενα στοιχεία,
που, όμως, δύσκολα αντικρούονται.
Και κάτι ακόμα.
Πιστεύω ότι ο γιατρός ήταν προκατειλημμένος.
Ο γιατρός;
Ο γιατρός που έκανε τη διάγνωση.
Λίγο μετά τη δίκη, διάβαζα την εφημερίδα μου
και, κατά σύμπτωση, είδα ένα άρθρο του.
Έγραφε για Βορειοκορεάτες φυγάδες. Και, πώς να σας το πω;
Έμοιαζε προκατειλημμένος εναντίον τους.
Θυμάστε τον τίτλο του άρθρου;
Μια στιγμή, αφήστε με να το ψάξω.
Να το.
"Ήρθε να με δει μια Κορεάτισσα που τη χτύπησαν Βορειοκορεάτισσες".
Γι' αυτήν την υπόθεση έγραψε.
Δεν μ' άρεσε αυτό που διάβασα.
Είχα υπόθεση με Βορειοκορεάτισσες.
Και σκέφτηκα "Ήταν ανάγκη να κάνει αυτός τη διάγνωση;"
Η Λι Σουν-γέονγκ μένει…
Το σπίτι της είναι στον δεύτερο, έτσι;
Ναι, πάμε πάνω;
Ναι.
Να πάρει.
Καταραμένο σπίτι.
Πού πας;
Άσε με.
Άσε με!
Γιουνγκ-γου, είσαι καλά;
Άσε τα λεφτά!
Παλιογύναικο.
Μη μου κάνεις εμένα σκηνή.
Να καλέσουμε την αστυνομία.
-Δεν αντέχω άλλο. -Μια στιγμή.
Κάποια τηλεφωνεί ήδη.
Αστυνομία; Καλώ από Ντονγκμπέκ-γκιλ 52.
Οι πάνω κάνουν πολλή φασαρία. Θα με τρελάνουν!
Γρήγορα, στείλτε κάποιον.
Συμβαίνει υπερβολικά συχνά αυτό.
Γρήγορα!
Κυρία Λι Σουν-γέονγκ.
Είμαστε οι δικηγόροι της κυρίας Γκι Χιανγκ-σιμ.
Θέλουμε να σας μιλήσουμε.
Θα με πεθάνουν.
-Κυρία Λι Σουν-γέονγκ. -Αυτός πάνω φταίει.
Κάθε μέρα σπάει και πετάει πράγματα.
Η καρδιά μου τρέμει. Θα με πεθάνει.
Ήθελα να τους διώξω με οποιονδήποτε τρόπο,
αλλά λυπάμαι την κακομοίρα, τη γυναίκα του.
Και, χωρίς να το καταλάβω, έχουν περάσει πέντε χρόνια!
Παίρνετε την αστυνομία κάθε φορά που κάνουν έτσι;
Ναι.
Νομίζετε ότι με ακούει όταν δέρνει τη γυναίκα του και πάω να τον σταματήσω;
Όταν έρχεται η αστυνομία, ηρεμεί.
Αν και για λίγο μόνο.
Άρα, εσείς καλέσατε την αστυνομία και πριν από πέντε χρόνια.
Φυσικά!
Όταν καλώ και δίνω τη διεύθυνσή μου,
στέλνουν περιπολικό
λες και έρχεται ντελίβερι.
Πού είναι η Λι Σουν-γέονγκ. Την είδες;
Όχι, δεν απαντάει.
Λέτε να θέλει να εμφανιστεί
έτσι όπως τη δέρνει ο άντρας της;
Βαρέθηκα πια.
Η ιδιοκτήτρια καλεί την αστυνομία όποτε ακούει φασαρία.
Λες να υπάρχει καταγεγραμμένη κλήση της πριν απ' το περιστατικό;
Έχεις δίκιο. Πρέπει να βρούμε τις κλήσεις.
-Είσαι… -Γιουνγκ-γου.
Στείλ' το και ενημέρωσέ με.
Εντάξει.
Θεέ μου.
Πώς σου φαίνεται ο Τζουν-χο;
-Τι; -Πώς βλέπεις τον Τζουν-χο ως άντρα;
Μάλλον έχεις πολύ ελεύθερο χρόνο.
Νομίζω ότι αρέσεις στον Τζουν-χο, κυρία Τσόι.
Τι;
Είσαι στη Χανμπάντα,
είσαι δικηγόρος και σε βλέπει συχνά.
Εσύ είσαι.
Γιατί;
Απορρίπτεις τον Τζουν-χο επειδή δεν είναι δικηγόρος;
Δηλαδή, είπε κάτι για εμένα;
Σ' εσένα το είπε;
Βασικά,
μένουμε μαζί και συζητάμε πολλά πράγματα.
Έχεις περιέργεια;
Όχι.
Καλούμε να καταθέσει το θύμα, η Λι Σουν-γέονγκ.
Κύριε πρόεδρε,
το θύμα έχει ήδη εξεταστεί
πριν από πέντε χρόνια.
Η κλήτευση του θύματος ως μάρτυρα είναι περιττή και άδικη.
Η κατηγορουμένη δεν παρέστη και εμφανίστηκε όταν θέλησε.
Με ποιο δικαίωμα ζητά να ξανάρθει το θύμα;
Το δευτερεύον…
Είναι βασικό δικαίωμα όλων να έχουν μια δίκαιη δίκη.
Δεν είναι πολίτης της χώρας η κατηγορουμένη;
-Το θύμα… -Μια στιγμή.
Από πού κατάγεστε;
-Ορίστε; -Από πού κατάγεστε; Το επίθετό σας.
Ναι. Με λένε Γου κι είμαι από την Ντανιάνγκ.
Στο Τσουνγκτσεονγκμπούκ-ντο, έτσι;
Γιατί βιάζεστε και δεν αφήνετε τον άλλον να τελειώσει;
Δεν κάνουν έτσι στα μέρη σας.
-Ορίστε; -Δεν είναι ωραίο να διακόπτετε.
Μην το κάνετε.
Στην αίθουσα που δικάζω εγώ,
απαγορεύεται να διακόπτετε τον άλλον.
Σωστά. Έχετε δίκιο.
Κύριε πρόεδρε, με όλον τον σεβασμό,
εσείς οι Ρίου δεν είστε από το Πουνγκσάν;
Πώς το ξέρετε αυτό;
Οι Ρίου απ' το Πουνγκσάν έχουν πλούσια ιστορία
κι είναι απ' το χωριό Άντονγκ Χαχό, έτσι;
Αυτήν την εντύπωση μού δίνετε.
Αλήθεια;
Κατάγομαι από τους Κιμ του Άντονγκ
κι αφού το Πουνγκσάν είναι κομμάτι του Άντονγκ,
είμαστε από την ίδια πόλη.
Ναι, αυτό είναι αλήθεια.
Ναι.
Πολύ χαίρομαι.
Ναι, κι εγώ.
Κύριε πρόεδρε, σχετικά με την κλήση της Λι Σουν-γέονγκ ως μάρτυρα…
Από πού κατάγεστε, κυρία συνήγορε;
Κύριε πρόεδρε.
Μιλούσε κι εσείς τη διακόψατε.
Ορίστε;
Στην αίθουσα που δικάζετε εσείς,
απαγορεύεται να διακόπτουμε.
Απαγορεύεται.
Στο εξής και μέχρι να τελειώσει η δίκη,
οι δικηγόροι θα σηκώνουν το χέρι, αν έχουν κάτι να πουν.
Δεν θα μιλάτε χωρίς την άδειά μου.
Τι θέλετε;
Κύριε πρόεδρε,
είμαι από το Γουοντζού.
Ο δικαστής Τσόι Μπο-γέον, με τον οποίο μένετε στον ίδιο όροφο,
κατάγεται από το ίδιο μέρος.
Είναι…
ο πατέρας μου.
Τι;
Είστε κόρη του αρχιδικαστή Τσόι;
-Μάλιστα. -Θεέ μου.
Ο αρχιδικαστής Τσόι είναι αγαπημένος συνάδελφός μου.
Τρώμε και μαζί πού και πού.
Άκουσα ότι ο γιος του είναι γιατρός.
Κι η κόρη του είναι δικηγόρος.
Μεγάλωσε πολύ καλά παιδιά.
Τον ζηλεύω.
Σας ευχαριστώ.
Θα του δώσω τα χαιρετίσματά σας.
Ναι, και βέβαια.
Θεέ μου.
Τι λέγαμε;
Συζητούσαμε την κλήτευση του θύματος ως μάρτυρα.
Σωστά. Να την καλέσουμε.
Ορίστε;
Αφού θα γίνει δίκη, ας γίνει σωστά.
Συμβαίνει κάτι;
Να σας πω…
Όχι, κύριε πρόεδρε.
Είχα δίκιο. Αυτή είναι.
Δεν ταιριάζουν πολύ;
Είναι ωραίο ζευγάρι.
Δεν νομίζεις ότι η κυρία Τσόι αρέσει στον Τζουν-χο;
Μάλλον δεν πίνεις πολύ καφέ.
Βασικά, αντί για καφέ…
Δεν ξέρεις πολλά απ' αυτά, έτσι;
Πότε θα ερωτευτώ κι εγώ, άραγε;
Επόμενη μάρτυρας είναι το θύμα, η Λι Σουν-γέονγκ.
Πλησιάστε, μάρτυρα.
ΔΙΚΗΓΟΡΟΙ, ΚΑΤΗΓΟΡΟΥΜΕΝΗ
ΕΝΟΡΚΟΙ
ΕΙΣΑΓΓΕΛΕΑΣ
"Ορκίζομαι".
"Ορκίζομαι να πω την αλήθεια, όλη την αλήθεια και μόνο την αλήθεια.
Και να δεχτώ κάθε ποινή
σύμφωνα με τον νόμο αν ψευδομαρτυρήσω".
Συνήγορε, δική σας η μάρτυς.
Μια στιγμή.
Κυρία Τσόι, πήγαινε εσύ.
Τι;
Οι ένορκοι συμπονούν το θύμα, δεν πρέπει να είμαστε αυστηροί.
Πήγαινε και να είσαι ευγενική μαζί της.
Εντάξει.
Γεια σας, κυρία Σουν-γέονγκ.
Γεια σας.
Ξέρω ότι είναι δύσκολο να θυμηθείτε τι έγινε πριν από πέντε χρόνια,
αλλά σας ευχαριστώ που ήρθατε να καταθέσετε.
Έχετε πολλούς μώλωπες και πληγές.
Πώς τραυματιστήκατε;
Ένσταση.
Είναι άσχετο με την υπόθεση.
Θα την καλοπιάνετε για ώρα;
Κύριε πρόεδρε, επιτρέψτε μου λίγες ερωτήσεις ακόμα.
Δεν είναι άσχετες.
Αφού τις θεωρεί σχετικές, ας ακούσουμε λίγο ακόμα.
Απορρίπτεται.
Μπορείτε να μας πείτε πώς τραυματιστήκατε;
Να σας πω…
Ναι, λοιπόν…
Σας χτύπησε…
ο άντρας σας;
Ένσταση!
Δεν έχει σχέση με την υπόθεση!
Σύμφωνα με την αστυνομία υπήρξε μια κλήση
δύο μέρες πριν το συμβάν, στις 6 Νοεμβρίου,
όταν ο άντρας της την τραυμάτισε.
Είναι σημαντικό να δούμε αν τα τραύματα προκλήθηκαν από την κατηγορουμένη
ή αν προκλήθηκαν από τον άντρα της.
Να δούμε τα γεγονότα.
Καταλαβαίνω τι λέτε, συνήγορε.
Συνεχίστε με ερωτήσεις σχετικές με την περίοδο του συμβάντος.
Όχι άλλες ερωτήσεις για τον πρόσφατο τραυματισμό.
Μάλιστα.
Θα σας ξαναρωτήσω.
Θυμάστε να κλήθηκε η αστυνομία στο σπίτι σας
στις έξι Νοεμβρίου 2017;
Μιλάτε για το 2017…
Έχουν περάσει πέντε χρόνια.
Δεν θυμάμαι.
Εκείνη τη μέρα, σας χτύπησε ο άντρας σας
και η σπιτονοικοκυρά κάλεσε την αστυνομία.
Ορίστε τα αρχεία της αστυνομίας. Δεν θυμάστε;
Δεν θυμάμαι.
Ψέματα!
Χάζεψες από τα χτυπήματα του άντρα σου;
Τι κάνεις; Μη μιλάς!
Τι είπες, κατηγορουμένη;
Εμείς τη χτυπήσαμε ελάχιστα.
Και να θέλαμε, η αστυνομία ήρθε γρήγορα.
Κοιτάξτε τι κάνει το παλιογύναικο.
Θέλει να κρύψει το ξύλο που τρώει από τον άντρα της
και να το ρίξει σ' εμένα!
Ψέματα λέει!
Κύριε πρόεδρε.
Η κατηγορουμένη προσβάλλει το θύμα και το δικαστήριο
και δεν δείχνει ίχνος μεταμέλειας!
Ναι.
Το βλέπω.
Έχετε απόλυτο δίκιο.
Κύριε πρόεδρε…
Πρώτα σηκώστε το χέρι.
Τι;
Σ' αυτήν τη δίκη, πρέπει να σηκώνουμε το χέρι
πριν πούμε κάτι.
Δεν μπορούμε να μιλήσουμε αν δεν μας δώσει άδεια ο δικαστής.
Γιατί;
Μάλλον επειδή κατάγεται από την οικογένεια Ρίου του Πουνγκσάν.
Τι θέλετε;
Ναι.
Κύριε πρόεδρε, ζητάμε συγγνώμη.
Η κατηγορουμένη δεν ξέρει από δίκες, παρασύρθηκε
και είπε κάτι που δεν το εννοεί.
Μπορούμε να διακόψουμε λίγο για να ηρεμήσει;
Κύριε εισαγγελέα, έχετε κάτι να ρωτήσετε τη μάρτυρα;
Κοιτάξτε…
Όχι.
Δεν έχω.
Μάρτυρα, μπορείτε να φύγετε.
Δεν θα επιτρέψω να συναντηθούν ξανά
το θύμα και η κατηγορουμένη.
Θα κάνουμε δέκα λεπτά διάλειμμα.
Εγερθείτε.
Κατηγορουμένη.
Συγκρατήσου!
Δεν μπορείτε να διακόπτετε έτσι.
Να διακόπτω;
Χάνατε χρόνο,
οπότε μπήκα στο ψητό.
Ναι, και κοιτάξτε τώρα τι έγινε.
Υπάρχει μια τυπική διαδικασία.
Δεν καβγαδίζουμε.
Πρέπει να μας βοηθήσετε να εφαρμόσουμε τη στρατηγική μας.
Δεν καβγαδίζουμε;
Οι δικηγόροι έχουν στρατηγική κι εγώ καβγαδίζω;
Για ποια με περνάτε;
-Δεν εννοούσε αυτό ο κύριος Τζουνγκ. -Τι εννοούσε;
Είστε δικηγόροι και παίρνετε το μέρος του;
Δεν μπορούσα άλλο να κάθομαι και να παρακολουθώ.
Όπα, όπα.
Η δίκη δεν γίνεται για να εκτονώσετε τα νεύρα σας.
Θέλουμε να μειωθεί η ποινή σας.
Σκεφτείτε την κόρη σας που σας περιμένει.
Αν θέλετε να δείτε τη Χα-γιουν σύντομα,
πρέπει να μας ακούσετε.
Όπα, όπα.
Όπα. Μπράβο.
Σταμάτα τώρα.
Σειρά έχει ο γιατρός, έτσι;
Ναι.
Θα είμαστε τυχεροί αν παραδεχτεί
ότι μπορεί να την τραυμάτισε ο άντρας της.
Αν πει κάτι άλλο, πρέπει να αντιδράσουμε δυναμικά.
Τονίστε ότι είναι προκατειλημμένος ενάντια στους Βορειοκορεάτες
για να φανεί αναξιόπιστος.
Αυτήν τη φορά…
Κυρία Γου, θα πας εσύ.
Επειδή…
είμαι πιο αυστηρή;
Ναι. Δείξε μας τι μπορείς να κάνεις.
Εντάξει.
ΜΑΡΤΥΡΑΣ
Αυτή είναι η διάγνωση
που κάνατε για το θύμα πριν από πέντε χρόνια.
Διαβάζετε το υπογραμμισμένο σημείο;
Ναι.
"Χρειάζονται 14 μέρες ανάρρωσης
από σήμερα για τα διαστρέμματα και την καταπόνηση του αυχένα.
Αμυχές και μώλωπες σε όλο το σώμα από τυφλά χτυπήματα.
Τραύματα στο τριχωτό της κεφαλής από υπερβολική έλξη των μαλλιών".
Ποια πιστεύετε ότι ήταν η αιτία των τραυμάτων αυτών;
Ναι.
Τα χτυπήματα της κατηγορούμενης και της συνεργού της.
Δεν έχω κάτι άλλο.
Συνήγορε, μπορείτε να εξετάσετε τον μάρτυρα.
Στις έξι Νοεμβρίου 2017, δύο μέρες πριν το συμβάν,
κάλεσαν την αστυνομία επειδή η κυρία Λι δέχτηκε επίθεση από τον άντρα της.
Όταν κάνατε τη διάγνωση, το γνωρίζατε αυτό;
Όχι.
Τώρα που το ξέρετε, πιστεύετε ότι τα τραύματα της κυρίας Λι Σουν-γέονγκ
μπορεί να προκλήθηκαν από τον άντρα της κι όχι απ' την κατηγορουμένη;
Όχι.
Ακόμα πιστεύω ότι φταίει η κατηγορούμενη.
Γιατί;
Τα τραύματα δεν φέρουν την υπογραφή του δράστη.
Το καταλαβαίνω από τα τραύματα.
Εξάλλου, είμαι γιατρός.
Μπορείτε να μας το εξηγήσετε αυτό ιατρικά;
Έχω ήδη πει την επιστημονική μου άποψη.
Τι άλλο να κάνω;
Τι ιατρικά δεδομένα θέλετε;
-Στρίμωξέ τον. -Εντάξει.
Αρχές του 2018.
Γράψατε αυτό το άρθρο. Μπορείτε να μας διαβάσετε τον τίτλο;
Ένσταση.
Είναι άσχετο με την υπόθεση.
-Σας ακούω. -Ακούστε την πρώτη πρόταση.
"Ήρθε να με δει μια Κορεάτισσα που της επιτέθηκε μια Βορειοκορεάτισσα".
Το άρθρο αναφέρεται στο περιστατικό κι άρα είναι σχετικό.
Η ένσταση απορρίπτεται.
Συνεχίστε.
Μάρτυρα, διαβάστε τον τίτλο του άρθρου.
Κύριε πρόεδρε.
Μπορώ να μη μιλήσω γι' αυτό το θέμα;
Αρνείστε να καταθέσετε;
Για ποιον λόγο;
Δέχτηκα πολύ μίσος και κριτική μετά απ' αυτό που έγραψα.
Έλαβα υβριστικά σχόλια, τηλεφωνικά παράπονα,
μέχρι και απειλητικά γράμματα.
Δυστυχώς, αυτός δεν είναι λόγος να αρνηθείτε να καταθέσετε.
Διαβάστε τον τίτλο του άρθρου.
"Οι Βορειοκορεάτες μετανάστες εξελίσσονται σε εγκληματική οργάνωση".
Ο μάρτυρας ισχυρίζεται ότι "στην κοινωνία της Κορέας
οι Βορειοκορεάτες αποτελούν μεγάλο πρόβλημα",
και "όταν η κυβέρνηση τούς δίνει κονδύλια για να εγκατασταθούν
είναι σαν να τους δίνει κίνητρο για να συνεχίσουν να παρανομούν".
Σωστά;
Να σας πω…
Βασικά,
δεν είμαι προκατειλημμένος. Οι στατιστικές μιλούν από μόνες τους.
Ξέρετε το ποσοστό εγκληματικότητας μεταξύ των Βορειοκορεατών;
Φτάνει το δέκα τοις εκατό.
Είναι διπλάσιο από τον μέσο όρο στην Κορέα.
Το ποσοστό όσων παρανομούν δεύτερη φορά είναι πενταπλάσιο.
Εσείς λέτε ότι δεν είναι εγκληματίες οι Βορειοκορεάτες;
Άρα, λοιπόν, η άποψή σας για ποιος προκάλεσε τα τραύματα,
έχοντας δει μόνο τα τραύματα του θύματος,
δεν έχει σχέση με την άποψή σας για τους Βορειοκορεάτες;
Τι;
Εννοείτε
ότι η κατηγορουμένη ευθύνεται πιο πολύ απ' τον σύζυγο του θύματος;
Επειδή είναι Νοτιοκορεάτης
κι εκείνη Βορειοκορεάτισσα.
Ένσταση. Καθοδηγεί τον μάρτυρα.
Δεκτή.
Πείτε μου ειλικρινά.
Είναι σωστό να χαρακτηρίσουμε έναν μέσο Νοτιοκορεάτη βίαιο
απλώς για να βοηθήσουμε μια Βορειοκορεάτισσα;
Τι;
Η δίκη αυτή γίνεται με χρήματα των φορολογούμενων.
Αυτούς πρέπει να προστατεύσουμε, όχι τη Βορειοκορεάτισσα!
Ηρεμήστε. Οι ένορκοι είναι μαζί μας.
Αν και σέβομαι την άποψή σας,
οι Βορειοκορεάτες φυγάδες είναι κι αυτοί πολίτες της χώρας.
Γι' αυτό γίνεται η δίκη.
Εντάξει, λοιπόν…
Σωστά.
Τρως;
Τα έκανες θάλασσα και τώρα τρως;
Πώς μπορείς και τρως, ηλίθιε;
-Τι έχεις πάθει; Τρελάθηκες; -Εσύ τρελάθηκες.
Ξέρεις πόσο σκληρά δούλεψα για να φέρω την ΟΗΓ στην εταιρεία;
Την ΟΗΓ;
Ναι, αλήτη!
Την Ομάδα Ηθικών Γιατρών. Τα έκανες θάλασσα!
Κάλεσες τον Κουόν Μπιονγκ-γκιλ χωρίς να ξέρεις
ότι είναι στέλεχός τους;
Ξέρεις τι πέρασα απ' τον πρόεδρό τους;
Δεν ξέρεις!
Ο Κουόν Μπιονγκ-γκιλ είπε ότι δεν ήθελε να μιλήσει για το άρθρο.
Κι οι δικηγόροι της Χανμπάντα τον πίεσαν!
Θεέ μου.
Θεέ μου!
Όλα αυτά για μια υπόθεση δημοσίου συμφέροντος;
Μιονγκ-σέοκ.
Πώς μπορεί κάποιος με τόση εμπειρία να έκανε τέτοιο λάθος;
Μας κόστισες έναν πελάτη
που αξίζει δις για μια υπόθεση δημοσίου συμφέροντος;
Εντάξει, καταλαβαίνω. Μπορείς να σταματήσεις.
Ο συνάδελφός μου,
που θα έπρεπε να με βοηθάει, μου δημιουργεί προβλήματα!
Θα τρελαθώ!
Μόνο εγώ ανησυχώ για την εταιρεία!
Συγγνώμη που δεν ήλεγξα το παρελθόν του μάρτυρα.
Συγγνώμη που εξαιτίας μου χάσαμε έναν τέτοιον πελάτη.
Δεν χρειάζεται ν' απολογείστε.
Δικό μου λάθος ήταν.
Εγώ φταίω, και ντρέπομαι πολύ.
Αλλά ας μη σκεφτόμαστε
ότι είναι "μια απλή υπόθεση για κάποια Βορειοκορεάτισσα".
Πρέπει να δουλέψουμε σκληρά κι ας μην είναι
υπόθεση δισεκατομμυρίων.
Μάλιστα.
Εντάξει.
Τελειώστε το φαγητό σας.
Θα φύγω γιατί ντρέπομαι.
Είναι φοβερός.
ΣΩΦΡΟΝΙΣΤΙΚΟ ΙΔΡΥΜΑ
-Μαμά! -Χα-γιουν.
Μαμά!
Λυπάμαι πάρα πολύ.
Μαμά.
Λυπάμαι πολύ, Χα-γιουν.
Χα-γιουν.
Μπράβο!
Πολύ ωραία.
Να φάμε γκιμπάπ.
ΛΕΥΚΟΙ 480, ΜΠΛΕ 680
ΑΡΙΣΤΕΙΟ, ΕΠΑΙΝΟΣ ΣΥΜΜΕΤΟΧΗΣ
ΟΙΚΟΓΕΝΕΙΑΚΗ ΜΕΡΑ ΑΘΛΗΣΗΣ ΜΕ ΟΝΕΙΡΑ ΚΑΙ ΕΛΠΙΔΑ
Ορίστε, Γιουνγκ-γου. Φάε λίγα φρούτα.
Όχι.
Τι ωραίο γιο που έχω.
Γιουνγκ-γου; Πάρε, κράτα το.
-Μπαμπά. -Ναι;
Γιατί δεν έχω μαμά;
Η ποινή για ληστεία με τραυματισμό είναι πολύ μεγάλη.
Ο φόνος είναι πέντε έτη.
Είναι παράλογο ο τραυματισμός να είναι εφτά.
Μήπως να αμφισβητήσουμε τη συνταγματικότητα του νόμου;
Αν κριθεί αντισυνταγματικός,
η Χιανγκ-σιμ μπορεί να αθωωθεί.
Έχει ξαναγίνει αυτό μερικές φορές.
Το 2001, το 2006 και το 2016.
Και; Έγινε τίποτα;
Ναι, ο νόμος θεωρήθηκε συνταγματικός.
Οι Βορειοκορεάτες φυγάδες είναι στην ουσία πρόσφυγες, έτσι;
Δεν υπάρχει νόμος που να προστατεύει πρόσφυγες, μετανάστες ή ξένους;
Όχι.
Σκέψου καλά. Δεν υπάρχει κανένας;
Όχι. Και δεν θα έπρεπε να υπάρχει.
Είναι σαν να αφήνεις να εγκληματεί όποιος είναι πρόσφυγας ή μετανάστης.
Τότε, τι άλλο μπορούμε να κάνουμε;
Γιουνγκ-γου, είσαι ιδιοφυΐα.
Σκέψου κάτι!
Είναι λίγο παρατραβηγμένο, αλλά σκέφτηκα κάτι.
Τι σκέφτηκες;
Βορειοκορεατικό δίκαιο.
Βορειοκορεατικό δίκαιο;
Ναι, γίνονται και στη Βόρεια Κορέα ληστείες.
Άρθρο 288 του Ποινικού Κώδικα της Βόρειας Κορέας. Ληστεία.
"Όποιος ληστέψει
κάνοντας χρήση βίας ή απειλών
καταδικάζεται έως τέσσερα έτη καταναγκαστικής εργασίας.
Αλλά σύμφωνα με τον Ποινικό Κώδικα
των Πανεπιστημιακών Εκδόσεων Κιμ Ιλ Σουνγκ,
για το αδίκημα της ληστείας εκεί, σε σχέση με εδώ,
απαιτείται μεγαλύτερη ένταση βίας και απειλών.
Πρέπει να χρησιμοποιηθεί βία αρκετή να σκοτώσει ή να τραυματίσει σοβαρά
και οι απειλές πρέπει να αφορούν άμεσο θάνατο
ή σοβαρό τραυματισμό
αν το θύμα δεν συμμορφωθεί με τις απαιτήσεις του παραβάτη.
Αν η χρήση βίας και απειλών δεν συνάδει με αυτές τις προϋποθέσεις,
δεν συνίσταται το έγκλημα της ληστείας
και το αδίκημα θεωρείται κλοπή προσωπικής περιουσίας.
Κλοπή προσωπικής περιουσίας;
"Άρθρο 284 του Ποινικού Κώδικα της Β. Κορέας.
Κλοπή προσωπικής περιουσίας.
Η κλοπή τιμωρείται
έως ένα έτος καταναγκαστικής εργασίας".
Κύριε πρόεδρε, δώστε σημασία στην ποινή.
Η ληστεία τιμωρείται
έως τέσσερα έτη καταναγκαστικής εργασίας.
Δηλαδή, το πολύ ως τέσσερα έτη φυλάκισης.
Αλλά η ποινή για κλοπή
επιφέρει μέγιστη ποινή ενός έτους καταναγκαστικής εργασίας.
Στη Νότια Κορέα, η ποινή αυτή θα ήταν το πολύ
ένα έτος κοινωνικής εργασίας.
Αρκετά με τη νομοθεσία της Βόρειας Κορέας.
Τι θέλετε να πείτε;
Η κατηγορουμένη γνωρίζει τον νόμο εκεί
καλύτερα απ' ό,τι της Ν. Κορέας.
Προσπάθησε μόνο να πάρει πίσω τα λεφτά που της οφείλονταν.
Δεν είχε πρόθεση να ληστέψει το θύμα.
Επιπλέον, δεν πίστευε
ότι θα καταδικαστεί σε ισόβια
ή σε εφτά έτη κάθειρξη, κατ' ελάχιστον.
Για τον λόγο ότι στη Β. Κορέα
οι πράξεις της δεν θεωρούνται ληστεία.
Η συνήγορος ισχυρίζεται ότι η κατηγορουμένη
σκέφτηκε "αφού αυτό δεν είναι ληστεία στη Β. Κορέα,
δεν διαπράττω ληστεία".
Αυτό εννοείτε;
Κύριε πρόεδρε, δεν έχω ξανακούσει τέτοια λογική.
Και για εμένα είναι η πρώτη φορά.
Ίσως πρέπει να την εξετάσουμε.
Κατηγορουμένη.
Νομίζατε ότι δεν κάνατε ληστεία,
επειδή γνωρίζατε καλύτερα τη νομοθεσία της Βόρειας Κορέας;
Βασικά…
Ναι.
Αλήθεια;
Τι θα κάνατε αν το θύμα δεν σας έδινε τα χρήματά σας;
Δεν είχατε σκεφτεί καθόλου να τα πάρετε με τη βία;
Κύριε πρόεδρε…
Κύριε πρόεδρε.
Μπορείτε να πείτε στην κατηγορουμένη ότι έχει δικαίωμα
να μην απαντήσει;
Φυσικά.
Κατηγορουμένη, δεν χρειάζεται να απαντήσετε.
Θα ήθελα, όμως, να μάθω, ώστε η δίκη να είναι δίκαιη.
Κατηγορουμένη, θα απαντήσετε;
Πήγα εκεί
για να πάρω τα λεφτά.
Ήταν δικά μου λεφτά.
Ναι.
Λοιπόν…
Τι έχετε να πείτε για όσα δήλωσε η δικηγόρος σας;
Πιστεύατε ότι έπρεπε να απειλήσετε το θύμα
επειδή δεν θεωρείται ληστεία, σύμφωνα με τον νόμο της Β. Κορέας;
Δεν είμαι σίγουρη.
Αλήθεια, δεν ξέρω πολλά
για τους νόμους της Βόρειας Κορέας.
Μάλιστα.
Ολοκλήρωσα.
Η υπεράσπιση ολοκλήρωσε.
Κυρίες και κύριοι ένορκοι, ξεκινήστε τη συνεδρίασή σας.
Και μετά θα βγει η ετυμηγορία.
Εγερθείτε.
Πάω στο γραφείο. Θα έρθετε μαζί μου;
Εγώ θα μείνω για την ετυμηγορία.
Κι εγώ.
Εντάξει, λοιπόν.
Μείνετε με την κατηγορούμενη.
Ό,τι κι αν γίνει, κάνατε πολύ καλή δουλειά.
Συντρόφισσες.
Γιατί έχετε τέτοια μούτρα;
Δεν το εννοεί.
Λυπούμαστε.
Γιατί απολογείστε;
Μήπως
έχει αποφασιστεί ήδη
ότι θα πάω φυλακή;
Όχι, ξεκουραστείτε και θα τα πούμε στην ετυμηγορία.
Ελάτε, από δω.
Υπάρχει κάτι που δεν το δοκιμάσαμε.
Η συνταγματικότητα του νόμου.
Τι;
Είπες ότι κι άλλοι προσπάθησαν
και τα αιτήματα απορρίφθηκαν.
Περίμενε.
Γιουνγκ-γου!
Στάσου!
Πού πας;
Οι ένορκοι συνεδριάζουν ήδη. Τι μπορείς να κάνεις τώρα;
Η ετυμηγορία δεν έχει βγει ακόμα.
Θέλω να συνεχιστεί η ακρόαση.
Πάμε στον δικαστή.
Χρειάζεσαι άδεια για να δεις τον δικαστή.
Να ζητήσουμε άδεια.
Δεν τη δίνουν έτσι απλά.
Χρειάζεσαι την άδεια του δικαστή.
Λες να σου δώσει;
Στάσου!
Γεια σας, είμαστε δικηγόροι. Θέλουμε να επισκεφτούμε έναν δικαστή.
-Ποιον; -Τον Ρίου…
Τον αρχιδικαστή Τσόι Μπο-γέον στον όγδοο όροφο.
Γιατί θέλετε να τον δείτε;
Σας περιμένει;
Είναι προσωπικό το θέμα.
Είναι πατέρας μου.
Η κυρία είναι συνάδελφος και ήρθαμε για μια δουλειά.
Μια στιγμή.
Καλώ από την είσοδο.
Θέλει να περάσει μια κυρία, λέει ότι είναι κόρη του κυρίου Τσόι
κι αναρωτιόμουν αν την περιμένατε.
Το όνομά σας;
Τσόι Σου-γέον.
Ναι. Εντάξει.
Γράψτε όνομα, λόγο επίσκεψης και μπορείτε να περάσετε.
ΑΝΩΤΑΤΟ ΔΙΚΑΣΤΗΡΙΟ ΤΗΣ ΚΟΡΕΑΣ
Ξέρεις γιατί γίνεται αυτό;
Για να μην περνάμε εμείς.
Για να μην επηρεάζει κανείς τον δικαστή.
Δεν θέλουμε να τον επηρεάσουμε.
Θέλουμε να συνεχιστεί η ακρόαση.
Θα το δει έτσι κι ο εισαγγελέας;
Δεν το πιστεύω ότι σε άφησα να με φέρεις εδώ.
Μας συγχωρείτε.
Θέλουμε να δούμε τον δικαστή Ρίου Μιονγκ-χα!
Ποιες είστε εσείς;
Τι γίνεται;
Πώς μπήκατε εδώ μέσα;
Κύριε πρόεδρε. Αιτούμαστε επανέναρξη της ακρόασης.
Δεν ξέρετε ότι οι ένορκοι συνεδριάζουν ήδη;
Το ξέρουμε, αλλά θελήσαμε να σας δούμε,
παρότι είναι εξαιρετικά αγενές.
Είναι πολύ αργά για να αρχίσει ξανά η ακρόαση;
Όχι.
Αν θέλετε κάτι, μπορείτε να κάνετε έφεση.
Τι θέλετε;
Η κατηγορούμενη δεν πήρε τα λεφτά από το θύμα.
Είναι αντισυνταγματικό ότι δικάζεται για ληστεία.
Παρακαλώ, εγκρίνετε την επανέναρξη της ακρόασης.
Η απόπειρα τραυματισμού δεν σημαίνει ότι έγινε και ληστεία.
Η κατηγορία προϋποθέτει
την πρόκληση σωματικών βλαβών.
Δεν υπάρχει άλλη ερμηνεία;
Η ληστεία με απόπειρα τραυματισμού ευνοεί την κατηγορούμενη
περισσότερο απ' ό,τι τώρα.
Κι ο Ποινικός Κώδικας απαγορεύει
να ερμηνευτεί ο νόμος υπέρ του κατηγορουμένου.
Θα πας σε δίκη επειδή δεν θες να υποχωρήσεις;
Νομίζεις ότι κάτι θα καταφέρεις;
Πρώτα, είπατε ότι τα χτυπήματα δεν ήταν από την κατηγορούμενη.
Μετά, είπατε ότι η κατηγορούμενη δεν είχε πρόθεση να κάνει ληστεία.
Τώρα, λέτε ότι είναι αντισυνταγματικό
να δικάζεται για ληστεία επειδή δεν πήρε τα λεφτά;
Πλάκα μού κάνετε;
Έλεος.
ΑΡΧΙΔΙΚΑΣΤΗΣ ΡΙΟΥ ΜΙΟΝΓΚ-ΧΑ
Καταλαβαίνω ότι ως νέες δικηγόροι είστε παθιασμένες.
Ωστόσο,
υπάρχει ο κατάλληλος χρόνος και τόπος γι' αυτό.
Δεν έχει σημασία που είμαστε νέες.
Η κυρία Γκι Χιανγκ-σιμ είναι πολύ καλή μητέρα.
Σαν μητέρα φάλαινα.
Τι;
Η κυρία Γκι Χιανγκ-σιμ δεν σκέφτεται λογικά και κάνει ό,τι θέλει.
Ακόμα και τώρα, δεν φαίνεται να καταλαβαίνει τι λάθος έκανε.
Επέλεξε να κρύβεται πέντε χρόνια
για να μην εγκαταλείψει το παιδί της.
Το μητρικό ένστικτο δεν είναι ελαφρυντικό,
αλλά σας ικετεύω να δείτε τι σπουδαία μητέρα είναι.
Ήθελε να μεγαλώσει την κόρη της πριν πάει φυλακή,
ώστε να μπορεί να θυμάται τη μητέρα της
όταν θα αποφυλακιστεί.
Επιχειρηματολογείς εκτός δικαστηρίου.
Δεν θα ακούσω κάτι άλλο που μπορεί να επηρεάσει την ετυμηγορία.
Ούτε θα ξεκινήσω ξανά τη δίκη.
Αν δεν φύγετε αμέσως, θα καλέσω δικαστικό επιμελητή.
Ο πιο γνωστός τρόπος κυνηγιού φαλαινών είναι να σκοτώσεις πρώτα το μικρό της.
Πετάνε ένα καμάκι στο αδύναμο μωρό
και καθώς το μωρό κολυμπάει πονώντας,
η μητέρα δεν φεύγει από το πλευρό του.
Δεν μπορεί να εγκαταλείψει το μωρό της που πονάει.
Και τότε,
πετούν και δεύτερο καμάκι
στη μητέρα, που ήταν ο στόχος εξαρχής.
Άνθρωποι.
Οι φάλαινες είναι έξυπνες.
Ξέρουν ότι θα πεθάνουν κι αυτές, αν δεν παρατήσουν το μικρό τους.
Αλλά δεν φεύγουν.
Λες, αν ήμουν φάλαινα,
να μη με είχε εγκαταλείψει η μαμά μου;
Εγερθείτε.
Καθίστε.
Κυρίες και κύριοι ένορκοι, αποφασίσατε;
Μου δίνετε την ετυμηγορία σας;
Σας ανακοινώνω την απόφαση των ενόρκων.
Για τις κατηγορίες.
Η απόφαση είναι ομόφωνη. Ένοχη.
Πρόταση ποινής.
Με ομόφωνη απόφαση και των εφτά ενόρκων,
τέσσερα έτη φυλάκιση.
Σας ευχαριστώ.
Το δικαστήριο σέβεται την απόφαση των ενόρκων.
Και τώρα, η ετυμηγορία.
Σηκωθείτε.
Επίσημη απόφαση.
Η κατηγορουμένη καταδικάζεται σε ένα έτος και εννιά μήνες φυλάκιση.
Ωστόσο, η εκτέλεση της ποινής
αναστέλλεται για τρία έτη μετά την ετυμηγορία.
Το δικαστήριο προτείνει αναβολή της ποινής
και 80 ώρες κοινωνικής εργασίας.
Τι λέει;
Αναστολή!
Τι;
Αναστολή…
Η κατηγορουμένη μαζί με τη συνεργό της
επιτέθηκαν και απείλησαν το θύμα
με πρόθεση να του αποσπάσουν περιουσιακά του στοιχεία.
Δεδομένου του φόβου που βίωσε το θύμα,
και του γεγονότος ότι η κατηγορουμένη τράπηκε σε φυγή μετά το έγκλημα,
είναι απαραίτητη η αυστηρή τιμωρία.
Ωστόσο, η κατηγορουμένη,
ως φυγάς, δεν είναι συνηθισμένη στους νόμους της Νότιας Κορέας,
έχει το ελαφρυντικό του πρότερου έντιμου βίου
και, κυρίως…
παρότι έχουν περάσει πέντε χρόνια,
ομολόγησε το έγκλημά της
κι εμφανίστηκε πρόθυμη να τιμωρηθεί.
Το δικαστήριο λαμβάνει όλα τα παραπάνω υπόψη.
Σωστά.
Ομολόγησε.
Ναι, ομολόγησε.
Σωστά.
Επιβαρυντικά ή ελαφρυντικά στοιχεία…
Εστιάσαμε αλλού και ξεχάσαμε ότι η Χιανγκ-σιμ είχε ομολογήσει.
Η ομολογία είναι το κυρίως ελαφρυντικό. Πώς το ξεχάσαμε αυτό;
Είμαστε ηλίθιες.
Ο δικαστής είναι έξυπνος.
Είναι έξυπνος επειδή είναι παλιός.
"Είναι έξυπνος επειδή είναι παλιός".
Μετά την απόφαση των ενόρκων,
και σύμφωνα με τον νόμο,
η απόφαση γίνεται επίσημη.
Ευχαριστώ.
Σας ευχαριστώ.
Ευχαριστώ.
Μαμά, άσ' το κάτω αυτό.
Κοίτα εδώ. Ωραίο δεν είναι αυτό;
Είναι πολύ κοντό για εμένα. Δοκίμασέ το εσύ.
-Μαμά, δοκίμασέ το. -Θα σου πηγαίνει.
Φόρεσέ το.
Όχι, είναι πολύ ακριβό.
Έλα, θα σου το πάρω εγώ.
Η εταιρεία στοχεύει σε πιο νεαρές πελάτισσες
και πολλές έρχονται με τις κόρες τους.
Κατάλαβα.
Εσείς έχετε κόρη;
Όχι, μόνον έναν γιο.
Κατάλαβα.
Θα ζηλεύετε όταν βλέπετε μητέρες με τις κόρες τους.
Δεν είναι αργά για να κάνετε μια κόρη.
Μείνε δίπλα μου και κοίτα.
Είναι πολύ ακριβό για να το πάρω στην κανονική τιμή.
Αν χάσω την έκπτωση, δεν θα το πάρω ποτέ, εντάξει;
Τι;
-Πάρε κι εσύ ένα. -Δεν θέλω.
Αγόρασε μια τσάντα. Μη χρησιμοποιείς την ίδια κάθε μέρα.
Δεν πάω σε πολυκαταστήματα.
Από τώρα, θα σου αρέσουν.
Είναι πολύ ωραία.
Τι κάνεις;
Πάμε.
Πάλι;
-Έχω κι άλλα να δω. -Πάμε σπίτι.
Γιατί;
Χωρίζει την πόλη στα δύο και η κάθε πλευρά απομονώνεται.
Δεν είναι γειτονιά που μπορεί να εξαφανιστεί έτσι απλά.
Όλα αυτά είναι για το Χενγκμπόκ-ρο;
Η δικηγόρος Τε Σου-μι, σωστά;
-Τι κάνει εδώ ο βασιλιάς; -Ο βασιλιάς;
-Νομίζω ότι αρέσεις στον Τζουν-χο. -Δύσκολα μπορώ να αρέσω σε κάποιον.
-Χτυπάει δυνατά η καρδιά σου; -Κάποτε χτυπούσε δυνατά.
Σίγουρα σου αρέσει!
Θέλω να δω αν σε θέλω ή όχι.
Υποτιτλισμός: Αλέξης Γραμμένος